kardosdrur/scandi-wiki huggingface dataset:
Jægersoldat

Jægersoldat eller Jæger i hæren, er en specialuddannet soldat fra Hærens specialoperationsstyrke, der er i stand til at løse en lang række fysisk og psykisk krævende opgaver. Jægersoldater indgår i Jægerkorpset, der kan indsættes fra luften, til vands eller over land og løse patrulje- og kampopgaver bag en fjendes linjer. Internationalt er Jægerkorpset ofte de første i ukendte områder og arbejder her med trusselsvurderinger, rekognoscering, personbeskyttelse m.v. Som færdiguddannet jægersoldat har man pligt til at gøre tjeneste uden for landets grænser, fx ved fredsbevarende og fredsskabende opgaver under NATO, FN og OSCE.

Jægersoldatere er ofte udsendt, på øvelse og træner. Jægerkorpset holder til på Flyvestation Aalborg.

Uddannelsen som jægersoldat er opbygget af forskellige kurser og uddannelser, som giver kompetencer til at overleve under svære vilkår. Man får bl.a. undervisning i overlevelsesteknik, kampsvømning samt faldskærmsudspring – både i dagslys og i mørke.

Se også
Special Air Service (SAS) − tilsvarende britiske specialstyrker

Eksterne henvisninger 
 Jæger i hæren - Uddannelsesguiden
 Jægersoldat , www2.forsvaret.dk

Militære titler
Specialstyrker fra Danmark
Sarstedt

Sarstedt er en by i det centrale Tyskland med  indbyggere, hørende under Landkreis Hildesheim i den sydlige del af delstaten Niedersachsen. Byen er beliggende ved floden Innerste.

Geografi 
Sarstedt ligger omkring 13 km nordvest for Hildesheim og 21 km sydøst for Hannover. Mellem 1885 og 1946 var Sarstedt den eneste, og siden da den nordligste by i Landkreis Hildesheim. I den vestlige del af byen løber floden Innerste, der ved landsbyen Ruthe (2 km mod nordvest) munder ud i Leine.

Sarstedt grænser mod øst til Algermissen, mod sydøst til Harsum, mod syd til Giesen og Barnten (bydistrikt i Nordstemmen), mod nordøst til Pattensen og mod nord til Laatzen (Region Hannover).

Siden områdereformen i 1974 hører seks landsbyer til Sarstedt, hver med egen landsbyborgmester:

 Heisede: ca. 1.000 indbyggere
 Schliekum: ca. 730 indbyggere
 Giften: ca. 750 indbyggere
 Gödringen: ca. 610 indbyggere
 Hotteln: ca. 520 indbyggere
 Ruthe: ca. 355 indbyggere

Berømte personer fra Sarstedt 
 Michael Schenker, guitarist i UFO, Scorpions og Michael Schenker Group.
 Rudolf Schenker, rytmeguitarist,sangskriver og grundlægger af hardrockbandet Scorpions.

Eksterne henvisninger 

 Officielt websted

Byer i Niedersachsen
Algermissen

Algermissen er en by og kommune i det centrale Tyskland, beliggende i den nordlige del af Landkreis Hildesheim. Denne landkreis ligger i den sydlige del af delstaten Niedersachsen. Byen har omkring 7.900 indbyggere (2012) og er beliggende omkring 12 km nord for Hildesheim, og 20 km sydøst for Hannover. Kommunen har et areal på 35,62 km².

Ud over hovedbyen Algermissen, findes landsbyerne: Lühnde, Groß Lobke, Bledeln, Ummeln og Wätzum.

Kendte indbyggere 
Den tyske skuespillerinde Diane Kruger er født i Algermissen.

Eksterne henvisninger 

 Officielt websted

Byer i Niedersachsen
Byer i Kreis Hildesheim
Kommuner i Niedersachsen
Benedicte Brummer

Benedicte Olrik, gift Brummer (født 27. september 1881 på Frederiksberg, død 28. september 1974 i Hellerup) var en dansk maler, søster til Axel, Dagmar, Eyvind, Hans, Jørgen og Povl Olrik og gift med Carl Brummer.

Virke 
Hun var datter af maleren og billedhuggeren Henrik Olrik og Hermina Valentiner og blev uddannet hos Tycho Jessen 1900-02 og senere hos Ludvig Find og J.F. Willumsen. Hun lærte gobelinvævning af søsteren Dagmar Olrik og var elev hos Lucien Simon og Jacques-Émile Blanche, Paris 1904-05, gik på N.V. og Bertha Dorphs Malerskole 1908-09 og slutteligt i Kunstakademiets dekorationsklasse november 1909 med særlig tilladelse til at studere al freskoteknik. Hun besøgte Italien 1900, Paris 1904-05 og var senere med sin mand på mange rejser bl.a. til Italien. Hun arbejdede under Dagmar Olriks og Lorenz Frølichs ledelse på Københavns Rådhus' vævestue 1902-10. I 1925 modtog Brummer bronzemedalje for gobelintegninger ved verdensudstillingen i Paris.

Hun malede hovedsageligt landskaber fra Nordsjælland, Fredensborg, Hellebæk, Skotterup og Bøllemosen.

Hun blev gift 8. april 1910 på Frederiksberg med arkitekt Carl Brummer, søn af forpagter Hans Frederik Brummer og Ida Amalie Christensen.

Hun er sammen med sin mand begravet på Gentofte Kirkegård.

Udstillinger 
 Kunstnernes Efterårsudstilling 1905, 1907-09
 Landsudstillingen i Aarhus 1909
 Berlin 1910-11
 Dyrehavens Malere 1913
 Kvindelige Kunstneres retrospektive Udstilling, København 1920
 Verdensudstillingen i Paris 1925
 Forum, København 1929
 Charlottenborg Forårsudstilling 1930-36, 1938-42, 1952-61, 1963-72
 Danske Kunstnerslægter, Charlottenborg 1952
 Separatudstilling: Winkel & Magnussen, København 1918

Værker 
 Caroline Mathilde og Struensee spiller fjerbold, dørstykke til Frydenlund (ca. 1910)
 Fra Enrum have (akvarel og pastel 1911)
 Forår ved Bøllemosen (1926)
 Septemberdage ved Bøllemosen (1936)
 To akvareller til gobelin (ca. 1918, Designmuseum Danmark)

Kilder

Eksterne henvisninger 
 

Personer fra Frederiksberg
Malere fra Danmark
Slægten Olrik
Benedicte
Danskere i 1900-tallet
Landskabsmalere
Tekstilkunstnere fra Danmark
Nødager Kirke

Nødager Kirke er en af de 9 kridtstenskirker på Djursland.. Den 850 år gamle kirke er bygget i perioden 1125-75. Kridtstenene stammer fra en kalkformation på Djursland, der er synlig i kystklinterne Sangstrup Klint  og Karlby Klint ud til Kattegat nord for Grenaa. Stenene blev fragtet til Nødager, en landsby på det centrale Djursland i Østjylland, med skib. Det foregik ned langs Djurslands kyst, og ind gennem Kolindsund, der skærer sig ind i halvøen, Djursland, fra Kattegat og 30 km ind i landet. Senere i middelalderen sandede indløbet til, og Kolindsund var en sø i nogle århundreder, indtil et afvandingsprojekt i 1870 omdannede søen til landbrugsjord.

Arkitektur
Nødager Kirke ligner 95 pct. af danske landsbykirker, hvilket peger i retning af at en central dansk ide om, hvordan landsbykirker skulle se ud, allerede lå fast for 850 år siden. Grundkirken er en romansk kridtstensbygning, der oprindeligt bestod af skib og kor uden tårn. Den hvidkalkede kirke med blotlagte granitsten her og der, er forsynet med blytag. Kirken har senere fået tilføjet et tårn mod vest og våbenhus mod syd. Det sidste med tegltag.  

Nødager Kirke i Nødager Sogn ligger på Djursland i Syddjurs Kommune.

Noter

Eksterne henvisninger 

 Nødager Kirke hos KortTilKirken.dk
 Finn Hansen (1969): Kolindsund, En Landbrugsgeografisk Analyse

Kirker i Syddjurs Kommune
Kirker i Århus Stift
Kirker i Randers Amt
Buen Retiro-parken

Buen Retiro-parken (spansk: Parque del Buen Retiro eller blot El Retiro) er en af de største parker i Madrid i Spanien. Parken tilhørte det spanske kongehus indtil slutningen af det 19. århundrede, hvor den blev offentligt tilgængelig.

Buen Retiro-parken er 1,4 km² stor og ligger i udkanten af byens centrum, meget tæt på Puerta de Alcalá og ikke langt fra Pradomuseet. I parken finder man en række skulpturer og monumenter, gallerier, en kunstig sø samt en lang række blomsterpartier, træer og græsarealer. Blandt bygningerne i parken er Palacio de Cristal, skabt af Ricardo Velázquez Bosco, der var inspireret hertil af The Crystal Palace i London. Bygningen har ofte været brugt til udstillinger.

I Buen Retiro-parken finder der forskellige begivenheder sted. I sommerhalvåret er der fx gratis koncerter hver søndag eftermiddag, og der afholdes et årligt bogmarked. Desuden møder man især om sommeren en række gadeoptrædender med musik, dukketeater og lignende.

Eksterne henvisninger 

 

Madrid
Parker
Plaza de Cibeles

Plaza de Cibeles er en plads i Madrid, der er blevet et symbol på byen. Pladsen har et nyklassicistisk kompleks af marmorskulpturer med springvand, og den ligger i krydset mellem de tre store gader Calle de Alcalá (øst-vestlig retning), Paseo de Recoletos (mod nord) og Paseo del Prado (mod syd). Pladsen hed oprindeligt Plaza de Madrid, men i 1900 ændrede byrådet det til Plaza de Castelar, som senere er blevet til det nuværende navn. 

Omkring pladsen dominerer især fire store bygninger: Banco de España, Palacio de Buenavista, Palacio de Linares og Palacio de Cibeles. Disse ligger i fire forskellige bydele i tre forskellige distrikter: Centro, Retiro og Salamanca.

Madrid
Torve og pladser
John Dalton (musiker)

John Dalton (født 21. maj 1943 i Enfield) er en britisk musiker, der er bedst kendt som bassist i The Kinks i perioden 1969-1976. 

Dalton havde spillet i forskellige bands, der ikke opnåede større succes, og han havde egentlig forladt musikken, da han i 1966 af The Kinks blev spurgt, om han kunne være vikar for Pete Quaife, der havde brækket benet. Han blev kastet lige ud i jobbet, idet hans første optræden var i tv-showet Top of the Pops og to dage senere til en hel koncert, stort set uden at have øvet med gruppen. Kort efter var han med gruppen på turné til Norge og Spanien, og inden der var gået en måned, indspillede han musik i studiet med gruppen. Det er således Dalton, der spiller bas på hittet "Dead End Street". Efter knap et halvt år var Quaife klar igen, og Dalton vendte tilbage til sit job i kulbranchen. 

Da Pete Quaife i 1969 forlod The Kinks, henvendte gruppen sig igen til Dalton, og han blev derpå permanent medlem af gruppen. I den periode indspillede gruppen otte album, og skønt den ekstatiske tid for gruppen fra 1960'erne var ved at være forbi, havde The Kinks stadig stor succes, og Dalton var med til at indspille hits som "Lola", "Apeman" og "Celluloid Heroes". 

I 1976 forlod Dalton gruppen igen, men blev herefter i musikbranchen og spillede i mange år i gruppen The Kast Off Kinks, der primært består af tidligere Kinks-medlemmer som Mick Avory og John Gosling. Gosling og Dalton forlod denne gruppe i 2008. Dalton har dog siden ved enkelte lejligheder spillet med gruppen.

Eksterne henvisninger 

 

Musikere fra England
Johnny Albertsen

Johnny Albertsen (født 13. august 1977) er en tidligere dansk alpinskiløber, løbskarrieren blev indstillet i løbet af 2010.

Han deltog for Danmark ved vinter-OL 2010 og fik en 40. plads i Super-G som bedste placering.

Eksterne henvisninger 
Johnny Albertsen  på sports-reference.com
 

Deltagere for Danmark ved vinter-OL 2010
Alpine skiløbere fra Danmark
Deltagere for Danmark ved vinter-OL 1994
Snowboarding under vinter-OL 2014

Snowboarding under vinter-OL 2014 i Sochi blev afviklet i Roza Khutor Ekstrempark. Det blev afviklet mellem 6. og 22. februar 2014. Der konkurreres i samlet set 10 konkurrencer ved vinter-OL i Sochi, indenfor fire discipliner. Det var parallel storslalom, snowboard cross, halfpipe og slopestyle, hvor både først- og sidstnævnte var nye discipliner ved vinter-OL.

Under en træning styrtede den norske snowboarder Torstein Horgmo, og brækkede sit kraveben. Efterfølgende har flere andre atleter beklaget sig over forholdene, hvilket fik arrangørerne få uger inden OL, til at ændre på slopestylebanen.

Alle konkurrencerne blev sendt direkte på dansk tv (DR3), hvor Peter Falktoft og Martin Kampmann var kommentatorer.

Konkurrenceprogram

Medalje oversigt

Herrernes konkurrencer

Kvindernes konkurrencer

Kvalifikation 

Der er i alt 252 pladser til rådighed ved vinter-OL. Hvert lands nationale oplympiske komité har mulighed for at kvalificere 24, fordelt på 14 mænd og 14 kvinder. Der er fem årlige konkurrencer, hvor landene kan udtage atleter, der opfylder kvalifikationskravene. Det er tilladt at lade atleter deltage i flere discipliner, hvor det samlede antal reduceres.

Deltagende nationer 
Der er 243 deltagende atleter indenfor snowboard fra 31 nationer (antallet af atleter i parentes). Både Kroatien og Serbien gør deres OL-debut i sporten.

Referencer
Sage Kotsenburg

Sage Kotsenburg (født 27. juli 1993 i Coeur d'Alene, Idaho) er en professionel snowboarder fra USA, der blev den første olympiske mester under Vinter-OL 2014 i Sotji, da han tog guld i disciplinen slopestyle.

Eksterne henvisninger 

 
 
 

Personer fra Idaho
Snowboardere fra USA
Medaljevindere ved vinter-OL 2014
Snowboardere ved vinter-OL 2014
Deltagere for USA ved vinter-OL 2014
Olympiske mestre fra USA
Skolegård

En skolegård er et udendørsareal knyttet til en skole.
Den indeholder typisk legeplads, boldbane, multibaner m.v.

Grønne skolegårde

Eksterne henvisninger 
 "Schoolyard" fra Reference.com

Uddannelsesinstitutioner
Jaroslav Soukup

Jaroslav Soukup (født 12. juli 1982 i Jičín, Tjekkiet) er en tjekkisk skiskytte, som løber for det tjekkiske landshold og skiskyderklubben SKP Jablonex.

Eksterne henvisninger 

 
 

Skiskytter fra Tjekkiet
Deltagere for Tjekkiet ved vinter-OL 2010
Deltagere for Tjekkiet ved vinter-OL 2014
Medaljevindere ved vinter-OL 2014
Skiskytter ved vinter-OL 2014
Skiskytter ved vinter-OL 2010
Olympiske sølvmedaljevindere fra Tjekkiet
Olympiske bronzemedaljevindere fra Tjekkiet
Diekholzen

Diekholzen er en by og kommune i det centrale Tyskland med  indbyggere (), beliggende under Landkreis Hildesheim i den sydlige del af delstaten Niedersachsen. Kommunen ligger omkring 7 km sydvest for Hildesheim ved vandløbet Beuster, der er et tilløb til floden Innerste.

Geografi 
Diekholzen er beliggende syd for Hildesheim ved nordranden af Hildesheimer Wald. Floden Innerste løber gennem landsbyen Egenstedt. Diekholzen og Söhre ligger i dalen til Beuster, der er en biflod til Innerste.

Kommunen har en udstrækning fra nord til syd på 6,2 kilometer og fra vest til øst på 9,5 kilometer.

I kommunen Diekholzen ligger landsbyerne Diekholzen (3.484 indbyggere), Barienrode (1.716), Söhre (1.716) og Egenstedt (711), som blev sammenlagt til én kommune i 1974. I Diekholzen ligger kommunens administration, skole, hospital, butikker, restauranter og et hotel. Et flertal af befolkningen er katolikker.

Eksterne henvisninger 

Officielt websted 

Byer i Kreis Hildesheim
Byer i Niedersachsen
Kommuner i Niedersachsen
Giesen

Giesen er en kommune i det centrale Tyskland med  indbyggere, hørende under Landkreis Hildesheim i den sydlige del af delstaten Niedersachsen.
Den ligger omkring 6 km nordvest for Hildesheim, og 22 km sydøst for Hannover.

Geografi 
Giesen ligger vest for Innerste og nord for Giesener Berge. Kommunen grænser (med uret fra nordøst) til Harsum, Hildesheim, Nordstemmen og Sarstedt. Beliggenheden nær Innerste viste sig i oktober 2007 at være problematisk, da der i landsbyerne Giesen (tidligere Klein Giesen) og Ahrbergen ved højvande efter voldsomme regnskyl i Harzen blev oversvømmelse i adskillige kældre, og hele Ahrberger Wald og et helt industrikvarter blev oversvømmet.

Inddeling 
Giesen har fem landsbyer:
 Ahrbergen: 2.134 indbyggere
 Emmerke: 1.722 indbyggere
 Byen Giesen : 3.481 indbyggere (Groß Giesen, Klein Giesen; Siegfried, )
 Groß Förste: 830 indbyggere
 Hasede: 1.604 indbyggere

Eksterne henvisninger 

 Officielt websted

Kommuner i Niedersachsen
Britiske kommandosoldater

Britiske kommandosoldater (British Commandos) var kampenheder, som blev oprettet under anden verdenskrig i juni 1940 efter anmodning fra den britiske premierminister Winston Churchill.

Formålet med enhederne var at udføre angreb (kommandoraids) mod det af Nazityskland okkuperede Europa.

Fra begyndelsen var det frivillige fra den engelske hær, som udgjorde mandskabet i de nyoprettede enheder, men senere blev der tilført frivillige soldater fra andre britiske værn og mandskab, som var flygtet eller strandet i England, fra de tysk okkuperede lande.

Af danske frivillige er major Anders Lassen.

Under krigen blev antallet af kommando-enheder opgjort til 30 individuelle organisationer.

Enhederne udførte kamphandlinger fra polarcirklen, blandt andet i Norge, middelhavsområder, mellemøsten til lande i Sydøstasien.

Operationerne rangerede mandskabsmæssigt fra små grupper af soldater, som blev landsat fra søen eller nedkastet med faldskærm, til større enheder af brigade-størrelse som spydspidser under de allieredes invasioner i Europa og Asien.

Efter verdenskrigen blev de fleste kommando-enheder opløst. Tilbage var Royal Marines og 3. Commando Brigade.

Kampenheder i dag 
I (2014) findes der kommando-enheder i flere lande:

Belgien 
 Paracommando Brigade

Danmark 
 Frømandskorpset
 Jægerkorpset

England 
 Royal Marine Commandos
 Parachute Regiment (UK)
 Special Air Service
 Special Boat Service

Frankrig 
 Commandos Marine

Holland 
 Korps Commandotroepen

Rusland 
 Spetsnaz

Tyskland 
 Kampfschwimmer (Bundeswehr)

USA 
 United States Navy SEALs
 United States Army Rangers

Eksterne henvisninger og kilder 
 Commando Veterans Association
 Combined Operations

2. verdenskrig
Etableret i 1940
Kommandosoldater
Opslagsværk

Et opslagsværk er et bogværk med alfabetisk eller systematisk ordnede artikler om forskellige emner. 

De almindelige former for opslagsværker er leksikoner, ordbøger, encyklopædier, håndbøger og atlas.

Kilder 
Artiklen er helt eller delvis oversat fra Wikipedia på norsk

Encyklopædier
Underdog (film)

Underdog (eng: Underdog) er en amerikansk familiefilm fra 2007 produceret af Spyglass Entertainment og Classic Media og distribueret af Walt Disney Pictures. Filmen er instrueret af Frederik Du Chau.

Filmen handler om en helt almindelig hund ved navn Shoeshine, der efter et uheld i et laboratorium, får enorme superkræfter og pludseligt kan tale som et menneske. Hunden bliver adopteret af en 15-årig dreng ved Jack, der bliver den eneste, der kender til hundens nye superkræfter. 

Filmen er baseret på et tegnet TV-serie fra 1960'erne med samma navn.

Medvirkende i genindspilningen fora 2007 er Jason Lee (kendt fra TV-serien My Name Is Earl), Alex Neuberger, og Amy Adams.

Hoverollen som hunden Shoeshine spilles af en rigtig hund, der ved hjælp af aninationsteknink kan tale, flyve og slås.

Filmen havde verdenspremiere i USA den 3. august 2007. I Danmark blev filmen udgivet direkte på DVD.

Eksterne henvisninger 
 

Film fra 2007
Animationsfilm fra USA
Familiefilm fra USA
Disney
Herman Krag

Herman Anton Jon Kaare Krag (30. oktober 1920 i Oslo – 21. april 1982 i Trondheim) var en norsk arkitekt. Han var barnebarn af våbenindustrimanden Ole Herman Krag og far til billedkunstneren Anne-Brit Krag.

Herman Krag begyndte sin uddannelse i Stuttgart og afsluttede den ved NTH i 1944. Han bosatte sig i Trondheim i 1947, blev ansat ved NTH i 1948 og var fra 1958 professor i boligbyggeri. Fra 1952 drev han parallelt sit eget arkitektfirma. 

Krag står bag en række karakteristiske bygninger i Trondheim: Nordenfjeldske Kunstindustrimuseum i Munkegata 5 (færdigbygget i 1968), Skatteetatens hus (tidligere Politihuset) i Kongens gate 87 (opført 1974), Bunnprisbyggeriet/Lykkegården i Munkegata 48, kontorbygningen til firmaet Bachke & Co/Trøndelag center for samtidskunsts galleri i Fjordgata 11 (opført 1972/1973), Berg studentby (opført 1956-1963, revet ned 2008/2009) og Moholt studentby (indflytningsklar i 1964). 

Krag var formand i Trondhjems arkitektforening og fylkesafdelingen af Fortidsminneforeningen.

Trondheim kommune har opkaldt en vej efter arkitekt Krag; Herman Krags veg, der forløber i Moholt studentby.

Eksterne kilder/henvisninger 

Herman Krag i Norsk Biografisk Leksikon
 Foreningen Nordenfjeldske Kunstindustrimuseums Venner  Om museets historie, blandt andet om museumsbygningen tegnet af Herman Krag
 ntnu.no «1956 – Berg studentby åpner» af Magne Brekke Rabben
 adressa.no «Da arkitektene tok bølgen»  – om buede tagkonstruktioner i Trondheim, deriblandt den tidligere Bilskolen på Lade, tegnet af Herman Krag

Arkitekter fra Norge
Personer fra Oslo
Nordmænd i 1900-tallet
Nyklassicistiske arkitekter
Ansatte ved Norges teknisk-naturvidenskabelige universitet
Modernistiske arkitekter
Non, je ne regrette rien

"Non, je ne regrette rien", (fransk for "Nej, jeg fortryder intet"), er en sang, der først og fremst er blevet kendt ved Édith Piafs fremførsel.

Piaf indspillede sangen på plade i november 1960. Teksten og melodi blev skrevet i 1956 af Michel Vauclarie (tekst) og Charles Dumont (komposition).

Teksten i sangen omhandlede Piafs tragiske barndom. Sangen blev anvendt som sidste sang i filmen La Vie En Rose om Édith Piafs liv.

Sange fra 1960
Snowboarding under vinter-OL 2014 – halfpipe, mænd

Halfpipe-konkurrencen for herrerne ved vinter-OL 2014 i Sotji, blev afviklet den 11. februar 2014 i Roza Khutor Ekstrempark.

Kvalifikation 

En atlet skal være placeret i tip 30 i én World Cup konkurrence efter juli 2012 eller ved VM i Freestyleskiløb 2013 samt minimum 100 FIS-point. De kan opnås ved 40 forskellige konkurrencer op til OL. Ydermere, kan maks. fire atleter kvalificeres via en af de nationale olympiske komitéer.

Program

Resultater

Kvalifikation 

QF – Kvalificeret direkte til finalen; QS – Kvalificeret til semifinalen; DNS - Ikke startet (en: Did not start)

Semifinale

Finale

Referencer 

Halfpipe, mænd
Iouri Podladchikov

Iouri Iourеvich Podladchikov (fødselsnavn   ; født 13. september 1988 i Podolsk, Moskva oblast, Sovjetunionen) er en professionel snowboarder fra Schweiz, der blev olympiske mester under Vinter-OL 2014 i Sochi, da han tog guld i disciplinen halfpipe. Han er også kendt under navnet iPod.

Eksterne henvisninger 

 

Snowboardere fra Schweiz
Medaljevindere ved vinter-OL 2014
Snowboardere ved vinter-OL 2014
Deltagere for Schweiz ved vinter-OL 2014
Olympiske mestre fra Schweiz
Snowboarding under vinter-OL 2014 – slopestyle, kvinder

Kvindernes slopestyle-konkurrence under vinter-OL i Sotji 2014 blev afviklet på Roza Khutor Ekstrempark den 6. februar (kvalifikation) og den 9. februar (semifinale og finale) 2014. Det er første gang, at slopestyle er en del af det olympiske program.

Resultater

Kvalifikation 
De bedste fire atleter kvalificeres direkte til finalen, mens de resterende kvalificeres til semifinalen. Resultatet er udregnet på baggrund af den bedste score, som atleter får i de to gennemløb. Herunder ses resultatet for kvalifikationen.

 QF — Kvalificeret direkte til finalen
 QS — Kvalificeret til semifinalen
 Startnr. — Startnummer
 DNS — Ikke startet (en: Did Not Start)

Semifinale 
I semifinalen gennemkøres banen to gange, hvor det bedste resultat tæller. Top-4 går videre til finalen.

Finale 
I finalen overraskende Šárka Pančochová, der ikke kvalificerede sig direkte til finalen, ved at være nummer ét efter første gennemløb. Hun styrtede i det andet, og endte som nr. fem. I det andet gennemløb scorede Jenny Jones, der også havde været igennem semifinalen, 87,25, efterfulgt af Sina Candrian med 87,00. Den femte startende, Rukajärvi, scorede 92.50, og skubbede Pančochová ned fra medaljeskamlen. Anderson scorede 95,25 og tog førstepladsen, hvor der stadig var to atleter tilbage; Isabel Derungs og Anna Gasser. De styrtede begge, og tabte derefter medaljekampen.

Referencer

Eksterne henvisninger 
 2014 Winter Olympics results: Women's Slopestyle 

Slopestyle, kvinder
Lorde

Ella Marija Lani Yelich-O'Connor (født 7. november 1996) er kendt under kunstnernavnet Lorde (/ˈlɔrd/), er en newzealandsk sangerinde og sangskriver, født og opvokset i Devonport, Auckland. Hun optrådte i forskellige sang- og dramatimer som barn, som trettenårig underskrev hun en kontrakt med pladeselskabet Universal. Hun tog sit kunstnernavn på grund af en fascination af "kongelige og aristokrater", men da hun følte at 'Lord' var for maskulint, tilføjede hun et 'e'.

Hendes debut var en EP med titlen The Love Club, som blev udgivet i november 2012 og hendes første single, "Royals", gik direkte ind som nummer 1 på New Zealands top 40 og opnåede at ligge nummer 1 på Billboard Hot 100 i 2013, hvilket gjorde hende til den første newzealandske soloartist med en single, som har ligget nummer 1 i USA. Hendes debutalbum, Pure Heroine, som blev udgivet i september 2013, modtog anerkendelse og kommerciel succes verden over.

Opfølgeren til debutalbummet udkom først fire år efter i juni 2017. Dette album, Melodrama, blev rost af anmeldere i blandt andet Storbritannien og Danmark.

Referencer

Eksterne henvisninger 

Sangere fra New Zealand